*«Қазақстан Республикасының Бюджет кодексі жобасының негізгі ережелерін талқылау» тақырыбына арналған дөңгелек үстелге баяндама*

**Құрметті Татьяна Михайловна!**

**Құрметті депутаттар!**

1. **слайд**

Жаңа Бюджет кодексінің негізгі мақсаты:

бюджет процесіне қатысатын Мемлекеттік жоспарлау жүйесінің құжаттарын белгілеу;

ұзақ мерзімді кезеңге арналған мемлекеттік қаржы параметрлерін есепке алу;

қол жеткізуге болатын мақсаттарға сүйене отырып және бұрын қабылданған шешімдердің сабақтастығын сақтай отырып бюджетті қалыптастыру;

бюджет процесінде мониторинг, бағалау нәтижелерін және нәтижеге бағдарланған бюджеттеудің (НББ) басқа да құралдарын қолдану;

транспаренттілік пен есеп беруді күшейту;

барлық процестерді бір-бірімен байланыстыру арқылы бюджеттеудің тұтас жүйесін құру болып табылады.

Мұнда Президент пен оның Әкімшілігінің тапсырмалары, депутаттардың, Жоғары аудиторлық палатаның ұсыныстары, Қаржыны басқарудың 2030 жылға дейінгі тұжырымдамасының, ЭЫДҰ, ХВҚ ережелері, сарапшылардың, мемлекеттік органдардың, ЖАО-лардың ұсыныстары мен тілектері бағдарға алынып, сонымен қоса соңғы жылдардағы тәжірибеден туындайтын мәселелерді шешу ұсынылды.

Атап айтқанда, мемлекеттік қаржыны басқару, бюджетаралық қатынастар, инвестициялық саясат мәселелері реттелді.

Жобаның таныстырылымында бұл туралы Мәжіліс депутаттарына толық ақпарат берілді.

Сондықтан, бүгін мен жаңашылдықтарғажәне оларды қолдауға баса назар аударғым келеді.

Жаңа Бюджет кодексінің бюджетті орталық және жергілікті деңгейде болжамдаумен және жоспарлаумен байланысты негізгі ережелері қабылданғаннан кейін бірден күшіне енеді.

1. **слайд**

Сонымен қатар, өтпелі ережелерде көрініс табатын, қолданысқа енгізу мерзімдері кейінірек бірнеше новеллалар блогы бар.

Бұл ең алдымен мұндай нормалардың мемлекеттік басқару саласындағы басқа реформалардың логикалық жалғасы болып табылатындығына байланысты. Бұл жерде Бюджет кодексі тек оларды іске асыру құралы болып табылады.

Оларды бірнеше кезеңге бөлуге болады.

Біріншісі – бюджет саясатының негіздерін белгілеу.

Бұл – жаңа бөлім, мұнда мемлекеттік қаржының тұрақтылығын қамтамасыз ету үшін оны басқару іс-шаралары мен құралдары көзделген.

Бұл – бюджет қағидалары мен оларды сақтау, 10 жылдық ұзақ мерзімді болжамдауды енгізу, бюджеттік тәуекелдер мен салық шығыстары туралы талдамалық есептерді енгізу, сондай-ақ барлық ағындарды шоғырландыру.

Шоғырландыру шеңберінде 2025 жылдан бастап барлық деңгейлерде бюджеттің атқарылуы туралы қаржылық есептілікті қалыптастыру қолданысқа енгізіледі.

2022 жылдан бастап Парламент Мәжілісіне республикалық бюджет жобасымен бюджеттік тәуекелдер және ұзақ мерзімді орнықтылық туралы талдамалық есеп енгізіледі.

Ұзақ мерзімді болжауды одан әрі жетілдіру мақсатында 2026 жылдан бастап жаңа құжат – Қазақстан Республикасының ұзақ мерзімді даму болжамын енгізу көзделген. Тиісті баптың қолданысқа енгізілу себебі мерзімдерді жаңа ұлттық даму жоспарымен үндестіру және әдіснамалық негізді дайындау қажеттілігімен болып табылады.

Ұзақ мерзімді болжамға құжатқа ахуал мен рөл берілді, мұнда дамудың сценарийлік нұсқалары, оның ішінде жаһандық сын-тегеуріндерді ескере отырып (бұл климаттық өзгерістер, баламалы және жаңартылатын энергия көздеріне көшу) дамудың сценарийлік нұсқалары болады. Сондай-ақ 10 жылға болжамды қаржылық мүмкіндіктер есептеледі.

Сол жылдан бастап бюджет жобасының құрамына салық шығыстары туралы талдамалық есепті енгізу туралы норма қолданысқа енгізіледі. Оған дейін Жаңа Салық кодексі қабылданып, осы есепті қалыптастыру әдіснамасы әзірленуге тиіс.

Есептің мәні салықтық жеңілдіктер мен преференцияларды одан әрі ұсыну бойынша шешімдер қабылдау үшін жеңілдіктер мен преференцияларды, олардың тиімділігін, бюджеттің шартты шығындарын талдау болып табылады.

Екінші, бұл квазимемлекеттік сектор субъектілерінің (КМСС) бюджет процесіне қатысу мәселелері.

Барлық негізгі жаңашылдықтар Бюджет кодексі қабылданғаннан кейін бірден жұмыс істейтін болады. Бұл КМСС құжаттамасын бюджет жобасының құрамына енгізу, олардын қарызы мемлекеттік басқару секторының борыштық міндеттемелерінің бөлігі ретінде, дивидендтік саясат, жауапкершілік пен ашықтықты күшейту.

Алайда 2027 жылдан бастап қолданысқа енетін де бірқатар нормалар бар.

Бұл мерзім мен нормалар Президенттің 2022 жылғы қыркүйектегі Жарлығымен бекітілген Мемлекеттік қаржыны басқарудың 2030 жылға дейінгі тұжырымдамасында көзделген.

Бұл бюджеттік бағдарламалар әкімшілерінің шоғырландырылған қаржылық есептілігін **квазимемлекеттік сектордың жетекшілік** ететін субъектілерінің қаржылық деректерін қоса отырып жасау.

Сондай-ақ осы кезеңнен бастап халықаралық талаптарға сәйкес келетін Қазақстанның мемлекеттік қаржысының статистикасы бойынша толыққанды есеп қалыптастырылуға тиіс.

Осы нормалар күшіне енгенге дейінгі кезеңде квазимемлекеттік сектор субъектілеріне реформа, оларды құрылымдау, шығыстарды жіктеу, барлық қаржы ағындарын шоғырландыру жүргізілуге, кассалық әдіс пен есептеу әдісі бойынша есепке алуды біріктіретін бірыңғай шоттар жоспары әзірленуге тиіс.

Үшіншісі, бұл – **бюджетаралық қатынастар.**

Мәселен, **2025 жылғы 1 қаңтардан** бастап бюджетті жоспарлау және жалпы сипаттағы трансферттерді (ЖСТ) есептеу үшін **базалық инфрақұрылымның ең төменгі** стандарттарын қолдану енгізіледі. Осы уақытқа дейін барлық салалық орталық мемлекеттік органдар осы стандарттарды өңірлердің ерекшеліктерін ескере отырып әзірлеп, оларды өз бұйрықтарымен бекітуі қажет.

Осы бағыттағы жұмыс мүдделі тараптарды тарта отырып экономикалық зерттеулер институты базасында салалық мемлекеттік органдармен және жергілікті атқарушы органдармен жүргізілуде

Мәселен, 2025 жылдан бастап нысаналы даму трансферттері тек аса маңызды инфрақұрылымға және жалпыелдік жобаларға бағытталатын болады.

Басталған жобалар болуы мүмкін екенін ескере отырып, біз 2024 жылды оларды аяқтауға қалдырамыз.

Төртіншіден, бұл 2025 жылдан бастап қаржыландырудың жекелеген айрықша тетіктері – нысаналы салым мен нысаналы аударымның күшін жою.

Бұл шараның екі себебі бар.

Халықаралық ұйымдардың ұсынымдарына сәйкес елде мемлекеттік қаржыны сапалы басқару үшін толық шоғырландыру жүргізу қажет.

Мұны мемлекеттік басқару секторының барлық міндеттемелері мен активтерін есепке алу арқылы қамтамасыз ету қажет.

Алайда, бюджет қаражатын нысаналы салым және нысаналы аударым арқылы алатын ұйымдар (дербес білім беру ұйымдары, халықаралық қаржы орталығы) халықаралық сыныптамаға сәйкес келмейді және мемлекеттік қаржы құрылымында есепке алынбайды.

Сондықтан мұндай тетіктерден бас тарту керек.

Екінші мәселе, аталған ұйымдар институттар ретінде қалыптастырылғандықтан, енді жалпы негізде жұмыс істеуі керек.

Мемлекеттің толық қолдауынсыз олардың одан әрі жұмыс істеуі мәселелерін пысықтау және тиісті заңдарға өзгерістер енгізу үшін 2025 жылға дейінгі кезең көзделген.

«Астана халықаралық қаржы орталығы туралы» Конституциялық заңды, «Назарбаев Университеті», «Назарбаев Зияткерлік мектептері», «Назарбаев Қоры» мәртебесі туралы заңды өзгерту қажет болады.

Қазіргі кезде Кодекс жобасын пысықтау барысында депутаттар квазимемлекеттік сектор субъектілерінің есептілігі, бюджетаралық қатынастар, айқындық пен ашықтық, мемлекеттік қаржы мәселелеріне ерекше назар аударуда.

Үкіметтің қорытындысын талап ететін жекелеген түзетулер ұсынылады.

Жалпы, жұмыс белсенді түрде және нәтижелі жүргізілуде.

Назар аударғандарыңыз үшін рақмет!